CELEX: C2005/271/39
Language: da
Date: 2005-10-29 00:00:00
Title: Sag T-301/05: Sag anlagt den 2. august 2005 — Philippe Guigard/Kommissionen for De Europæiske Fællesskaber

29.10.2005   
            
            
               DA
            
            
               Den Europæiske Unions Tidende
            
            
               C 271/19
            
         Sag anlagt den 2. august 2005 — Philippe Guigard/Kommissionen for De Europæiske Fællesskaber
   (Sag T-301/05)
   (2005/C 271/39)
   Processprog: fransk
   Parter
   
      Sagsøger(e): Philippe Guigard (Paris, Frankrig) [ved: avocat S. Rodrigues, avocat A. Jaume]
   
      Sagsøgt(e): Kommissionen for De Europæiske Fællesskaber
   Sagsøgerens/sagsøgernes påstande
   
               —
            
            
               Det fastslås, at Det Europæiske Fællesskab ifalder erstatningsansvar uden for kontrakt på grund af Kommissionens culpøse adfærd, som følge af at denne ulovligt har undladt at forny sagsøgerens ansættelseskontrakt.
            
         
               —
            
            
               Kommissionen for De Europæiske Fællesskaber dømmes til at betale sagsøgeren erstatning for skade på grund af tabt arbejdsfortjeneste (foreløbig på et beløb på 3 500 000 EUR) og godtgørelse for ikke-økonomisk skade (på et beløb skønsmæssigt fastsat af Retten ud fra rimelighedsbetragtninger)
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Den foreliggende sag er anlagt med henblik på at søge erstatning for den skade, som sagsøgeren hævder at have lidt, fordi Kommissionen ulovligt har undladt at forny den ansættelseskontrakt, som han havde indgået med Kommissionen inden for rammerne af et teknisk samarbejde mellem Det Europæiske Fællesskab og Nigers regering.
   I denne forbindelse bemærkes, at sagsøgeren, der er indskrevet som ekspert på EuropeAid-listen, siden 1992 har været på adskillige tjenesterejser som kontraktansat ved Kommissionen. Den 7. marts 2002 underskrev han en kontrakt med Kommissionen om ansættelse i 12 måneder som teknisk ekspert for Logistik- og Transportministeriet i Niamey. Tjenesterejsen forløb tilfredsstillende. Nævnte ministerium fremsendte i sin egenskab af Den Europæiske Udviklingsfonds (EUF) nationale anvisningsberettigede en anmodning om fornyelse af denne kontrakt.
   Til støtte for sine påstande har sagsøgeren for det første gjort gældende, at Lomé-konvention IV er blevet tilsidesat, idet Kommissionen ikke har iagttaget kompetencefordelingen mellem EUF's nationale anvisningsberettigede og delegationschefen. Sidstnævnte kunne ikke modsætte sig fornyelse af kontrakten, for så vidt som konventionens artikel 313, stk. 2, litra k), giver EUF's nationale anvisningsberettigede enekompetence ved ansættelsen af tekniske eksperter, og for så vidt som denne blot er forpligtet til at underrette delegationschefen herom. Desuden har Kommissionen under alle omstændigheder ikke overholdt den obligatoriske frist på 30 dage, der er fastsat i konventionens artikel 314, til at besvare den nationale anvisningsberettigedes anmodning om fornyelse af kontrakten.
   Endelig har sagsøgeren gjort gældende, at princippet om god forvaltning, omsorgsprincippet og princippet om den berettigede forventning er blevet tilsidesat.